**SIA ”Atkritumu apsaimniekošanas sabiedrība Piejūra”**

**valdes locekļa amata**

**pretendentu atlases un izvērtēšanas konkursa nolikums**

**I. Vispārīgie noteikumi**

1. SIA “Atkritumu apsaimniekošanas sabiedrība “Piejūra”” valdes locekļa amata pretendentu atlases un izvērtēšanas konkursa nolikums (turpmāk – Nolikums) nosaka kārtību, kādā tiek organizēts atklāts amata konkurss uz SIA “Atkritumu apsaimniekošanas sabiedrība Piejūra” (turpmāk - kapitālsabiedrība) valdes locekļa amatu (turpmāk - konkurss), konkursa izsludināšanas un norises kārtību, kā arī pretendentu iesniegto pieteikumu vērtēšanas kārtību.
2. Konkursa mērķis ir atklātā konkursā un publiskā pretendentu pieteikšanās procedūrā izvēlēties atbilstošāko pretendentu kapitālsabiedrības valdes locekļa vienam amatam.
3. Pretendentu atbilstību kapitālsabiedrības valdes locekļa amata prasībām izvērtē SIA “Atkritumu apsaimniekošanas sabiedrība Piejūra” valdes locekļa nominācijas komisija (turpmāk – Komisija) saskaņā ar Komisijas izstrādātā nolikumā noteiktajiem vērtēšanas kritērijiem.

**II. Konkursa norise**

1. Pretendenta atbilstību kapitālsabiedrības valdes locekļa amata prasībām nosaka atbilstoši Nolikumā noteiktajiem vērtēšanas kritērijiem un pretendenta iesniegtajiem dokumentiem.
2. Konkurss notiek divās kārtās:
   1. pirmā kārta - pretendentu iesniegto dokumentu un kvalifikācijas atbilstības pārbaude;
   2. otrā kārta - pārrunas ar pretendentiem.
3. Pārrunu norises laiku un vietu nosaka Komisijas priekšsēdētājs, kurš organizē pretendentu, kuri izturējuši konkursa pirmo kārtu, uzaicināšanu uz pārrunām.
4. Nolikums tiek publicēts kapitālsabiedrības tīmekļa vietnē [www.piejuraatkritumi.lv](http://www.piejuraatkritumi.lv), Tukuma novada pašvaldības tīmekļa vietnē www.tukums.lv, Talsu novada pašvaldības tīmekļa vietnē [www.talsi.lv](http://www.talsi.lv), Kandavas novada pašvaldības tīmekļa vietnē [www.kandava.lv](http://www.kandava.lv), Engures novada pašvaldības tīmekļa vietnē [www.engure.lv](http://www.engure.lv), Dundagas novada pašvaldības tīmekļa vietnē [www.dundaga.lv](http://www.dundaga.lv), Rojas novada pašvaldības tīmekļa vietnē [www.roja.lv](http://www.roja.lv), Mērsraga novada pašvaldības tīmekļa vietnē [www.mersrags.lv](http://www.mersrags.lv), un Jaunpils novada pašvaldības tīmekļa vietnē [www.jaunpils.lv](http://www.jaunpils.lv), Nodarbinātības valsts aģentūras vakanču portālā un personāla atlases uzņēmuma SIA “CV-Online Latvia” tīmekļa vietnē [www.cv.lv](http://www.cv.lv).
5. Pieteikumu slēgtā aploksnē ar norādi “Konkursam uz SIA “Atkritumu apsaimniekošanas sabiedrība Piejūra” valdes locekļa amatu” var iesniegt personīgi Tukuma novada domē, Klientu apkalpošanas centrā, Talsu ielā 4, Tukumā, Tukuma novadā, LV-3101, Tukuma novada domes darba laikā vai ar pasta starpniecību, adresējot sūtījumu: Talsu iela 4, Tukums, Tukuma novads, LV-3101, vai elektroniski (visi dokumenti ir parakstīti ar drošu elektronisko parakstu un laika zīmogu): uz e-pasta adresi: [dome@tukums.lv](mailto:dome@tukums.lv).
6. Pieteikuma iesniegšanas termiņš ir 2019. gada 4. novembris plkst.17.00. Pēc šī termiņa saņemtie pieteikumi netiek vērtēti.
7. Pieteikums satur šādus dokumentus:
   1. motivētu pieteikumu (iekļaujot informāciju, kas apliecina izglītības, pieredzes un prasmju esamību, atbilstību  valdes locekļa amatam, norādot vēlamo kompetences jomu, ievērojot Nolikuma 13. punktā izvirzītās obligātās minimālās prasības);
   2. dzīves aprakstu (CV forma - Nolikuma 1. pielikums);
   3. apliecinājumu atbilstībai Publiskas personas kapitāla daļu un kapitālsabiedrību pārvaldības likuma 37. panta otrās daļas prasībām, kā arī gatavību piekrist valsts amatpersonas statusam;
   4. augstāko izglītību apliecinošu dokumenta kopijas;
   5. apraksts par redzējumu kapitālsabiedrības darbības organizēšanai, attīstības prioritātēm, attīstības virzību, problēmām un risinājumiem (ne vairāk kā divas A4 formāta lapaspuses).

**III. Valdes locekļa galvenie amata pienākumi**

**un pretendentiem izvirzītās prasības**

1. Konkursā var piedalīties pilngadīgs Latvijas Republikas pilsonis, kurš iesniedzis Nolikuma 10. punktā norādītajā pieteikumā pieprasītos dokumentus un atbilst konkursa pretendentu atlases kritērijiem.
2. Kapitālsabiedrības valdes locekļa amata galvenie amata pienākumi:
   1. pamatdarbības nodrošināšana atbilstoši kapitālsabiedrības statūtiem;
   2. darbības stratēģijas plānošana, vadīšana un koordinēšana;
   3. darba plāna izstrādes koordinēšana un pārraudzība, ekonomiskās un tehniskās attīstības rādītāju noteikšana;
   4. darbības analīze un novērtēšana, dibinātāju informēšana par rezultātiem;
   5. budžeta plānošana un izpildes kontrole;
   6. izdevumu kontrole, materiāltehnisko un citu resursu apgādes plānošana un to racionālās izmantošanas nodrošināšana;
   7. Eiropas Savienības struktūrfondu finansēto projektu ieviešana un uzraudzība;
   8. operatīvās, grāmatvedības, statistiskās uzskaites un pārskatu sagatavošanas organizēšana;
   9. ikdienas operatīvo darba procesu vadīšana;
   10. personāla vadības procesu nodrošināšana;
   11. pārstāvības nodrošināšana tiesā, kapitālsabiedrības interešu aizstāvībai;
   12. pārstāvība darījumos ar citiem uzņēmumiem un iestādēm.
3. **Kapitālsabiedrības valdes locekļa izvirzāmās obligātās minimālās prasības**:
   1. atbilstība Publiskas personas kapitāla daļu un kapitālsabiedrību pārvaldības likuma 37. panta otrās daļas prasībām;
   2. nevainojama reputācija (valdes locekļa amata pretendents ir uzskatāms par personu ar nevainojamu reputāciju, ja nav pierādījumu, kas liecinātu par pretējo, un nav iemesla pamatotām šaubām par personas nevainojamu reputāciju);
   3. augstākā izglītība (priekšrocības maģistra, akadēmiskā bakalaura vai otrā līmeņa profesionālā augstākā izglītība vides vai sociālajā zinātnē (piemēram, finanses, uzņēmējdarbība, ekonomika, u.c.);
   4. vismaz 3 gadu pieredze pēdējo 5 gadu laikā vadošā amatā (amats, kas nodrošina kompetences un zināšanas, kuras nepieciešamas, lai profesionāli pildītu valdes locekļa pienākumus konkrētajā amatā;
   5. zināšanas par kapitālsabiedrības darbības principiem;
   6. zināšanas un praktiskā darba pieredze projektu (tai skaitā ES struktūrfondu) ieviešanā, vadībā un uzraudzībā;
   7. zināšanas un praktiskā pieredze publisko iepirkumu organizēšanā;
   8. pieredze iestādes finanšu līdzekļu plānošanā un izlietojuma uzraudzībā;
   9. stratēģiskās plānošanas prasme, prasme formulēt viedokli, pamatot savu rīcību un lēmumus;
   10. analītiska un sistēmiska domāšana, pozitīva attieksme pret inovācijām, mērķtiecība, precizitāte, disciplinētība;
   11. spēja veidot pozitīvas attiecības, prasme konfliktu risināšanā, labas komunikācijas prasmes, psiholoģiska noturība stresa situācijās;
   12. valsts valodas zināšanas normatīvajos aktos valsts valodas lietošanas jomā noteiktajā apjomā un vismaz vienas svešvalodas zināšanas tādā apjomā, kas ļauj lasīt un saprast tekstu, sagatavot rakstisku tekstu, uzturēt dialogu, orientējoties profesionālajā terminoloģijā;
   13. labas datorprasmes Microsoft Office (MS Word, MS Excel, MS PowerPoint u.c.);
   14. “B” kategorijas autovadītāja apliecība.

**IV. Pretendentu izvērtēšana**

1. Komisija vērtēšanu veic divās kārtās:
   1. pirmajā kārtā pēc pieteikumu iesniegšanas termiņa beigām atlasa tos pieteikumus, kuros ir iesniegti Nolikumā 10. punktā pieprasītie dokumenti un izvērtēti Nolikuma 13. punktā **kapitālsabiedrības valdes locekļa izvirzāmās obligātās minimālās prasības**;
   2. otrajā kārtā tiek vērtēts pretendenta redzējums par kapitālsabiedrības darbības organizēšanu, attīstības prioritātēm, turpmāko attīstības virzību, tās problēmām un to risinājumiem, spējas sniegt kompetentas atbildes uz Komisijas jautājumiem, saskarsmes spējas, komunikācijas un sadarbības veidošanas prasmes saskaņā ar **Nolikuma 3. pielikumu**.
2. Pirmajā kārtā:
   1. Komisija izvērtē visu pretendentu iesniegtos dokumentus atbilstoši Nolikuma 10. un 13. punktam, kurus Komisijas locekļi vērtē individuāli saskaņā ar Nolikuma 2. pielikumu;
   2. ja Komisija pirmajā kārtā konstatē, ka pretendents nav iesniedzis kādu no Nolikuma 10. punktā pieprasītajiem dokumentiem, pretendents tiek izslēgts no tālākas dalības konkursā.
3. Pēc Nolikuma 15. punkta izvērtēšanas, Komisijas priekšsēdētājs organizē telefonisku paziņošanu par pārrunu norises laiku un vietu tiem pretendentiem, kuri izturējuši pirmo kārtu un tiek aicināti uz pārrunām.
4. Dalībai otrajā kārtā (pārrunās) tiek uzaicināti pretendenti, kuri konkursa pirmajā kārtā ieguvuši vismaz 16 punktus.
5. Otrajā kārtā:
   1. (pārrunās) Komisija izvērtē pretendenta redzējumu par kapitālsabiedrības darbības organizēšanu, attīstības prioritātēm, turpmāko attīstības virzību, atbilstību iesniegtajam rakstiskajam materiālam, spēju sniegt kompetentas atbildes uz Komisijas jautājumiem, komunikācijas un sadarbības veidošanas prasmes saskaņā ar 3. pielikumu;
   2. katram Komisijas loceklim ir tiesības dot individuāli papildus līdz 2 vērtējuma punktiem, rakstiski pamatojot savu vērtējumu. Savu viedokli Komisijas loceklis pārrunu laikā, vai tūlīt pēc tam, ieraksta pretendenta izvērtēšanas lapā un apliecina to ar parakstu;
   3. Komisijas locekļiem ir tiesības uzdot jautājumus pretendentam, kas saistīti ar iepriekšējo pieredzi, zināšanām, problēmsituāciju analīzi, inovācijām u.c.
6. Pēc konkursa otrās kārtas rezultātu apkopošanas Komisija pieņem vienu no šādiem lēmumiem:
   1. izvēlas pretendentu, kurš ir visatbilstošākais kapitālsabiedrības valdes locekļa amatam izvirzītajām prasībām un iesaka to kapitālsabiedrības dalībnieku sapulcei;
   2. noraida visus pretendentus, informē par to kapitālsabiedrības dalībnieku sapulci un kapitālsabiedrības dalībnieku sapulce var pieņemt lēmumu par atkārtota pretendentu atlases konkursa organizēšanu.
7. Komisija pieņem galīgo lēmumu bez pretendentu klātbūtnes un par rezultātu paziņo katram pretendentam rakstveidā 5 darba dienu laikā pēc lēmuma pieņemšanas.
8. Ja izvēlētais pretendents atsakās no pilnvarojuma līguma slēgšanas, Komisija pieņem lēmumu, par to, vai piedāvāt noslēgt pilnvarojuma līgumu ar pretendentu, kas saņēma otru augstāko novērtējumu.
9. Komisija sagatavo konkursa norises noslēguma protokolu un, kopā ar konkursā uzvarējušā pretendenta iesniegtajiem dokumentiem, iesniedz kapitālsabiedrības dalībnieku sapulcei lēmuma pieņemšanai par ievēlēšanu amatā.
10. Lēmumu par pretendenta iecelšanu kapitālsabiedrības valdes locekļa amatā pieņem dalībnieku sapulce saskaņā ar Publiskas personas kapitāla daļu un kapitālsabiedrību pārvaldības likuma 66. panta pirmās daļas 3. punktu.

**V. Nobeiguma noteikumi**

1. Nolikums sagatavots uz 4 lapām ar 3 pielikumiem - 1. pielikums “Pretendenta CV”, 2. pielikums “Valdes locekļa amata pretendentu pirmās kārtas vērtēšanas anketa”, 3. pielikums “Valdes locekļa amata pretendentu otrās kārtas vērtēšanas anketa”.
2. Pretendentu iesniegtie pieteikumi tiek reģistrēti Tukuma novada domē norādot pretendenta vārdu, uzvārdu, datumu un laiku.
3. Visi iesniegtie dokumenti paliek Tukuma novada domes rīcībā, personas dati tiks izmantoti un apstrādāti atbilstoši Eiropas Parlamenta un Padomes Regulai (ES) 2016/679.

Komisijas priekšsēdētājs (personiskais paraksts) Ēriks Lukmans

1.pielikums

**PRETENDENTA CV**

**SIA ”Atkritumu apsaimniekošanas sabiedrība Piejūra” valdes**

**locekļa amatam**

**PERSONAS DATI**

|  |  |
| --- | --- |
| **Vārds, uzvārds** |  |
| **Telefona nr.:** |  |
| **e-pasts:** |  |
| **Dzīvesvietas adrese:** |  |

**IZGLĪTĪBA**

*(norādīt izglītību, kas iegūta pēc vidējās izglītības iegūšanas)*

|  |  |  |
| --- | --- | --- |
| Augstākā izglītība | *Laika periods* |  |
| *Augstskolas nosaukums* |  |
| *Studiju programma* |  |
| *Iegūtais grāds, kvalifikācija* |  |
|  |  |  |
| Augstākā izglītība | *Laika periods* |  |
| *Augstskolas nosaukums* |  |
| *Studiju programma* |  |
| *Iegūtais grāds, kvalifikācija* |  |

|  |  |  |
| --- | --- | --- |
| Papildus izglītība | *Laika periods* |  |
| *Iestādes nosaukums* |  |
| *Apgūtais kurss* |  |
|  |  |  |
| Papildus izglītība | *Laika periods* |  |
| *Iestādes nosaukums* |  |
| *Apgūtais kurss* |  |

**DARBA PIEREDZE**

*(Darba pieredzi lūdzam norādīt no augstskolas līdz šim brīdim, pirmo norādot pēdējo darba pieredzi)*

|  |  |
| --- | --- |
| Laika periods  (no – līdz) |  |
| Darbavietas nosaukums |  |
| Darbības virziens |  |
| Ieņemamais amats |  |
| Kopējais darbinieku skaits |  |
| Padoto darbinieku skaits |  |
| Galvenie amata pienākumi |  |
| Galvenie sasniegumi |  |
| Darba attiecīgu izbeigšanas iemesls |  |

|  |  |
| --- | --- |
| Laika periods  (no – līdz) |  |
| Darbavietas nosaukums |  |
| Darbības virziens |  |
| Ieņemamais amats |  |
| Kopējais darbinieku skaits |  |
| Padoto darbinieku skaits |  |
| Galvenie amata pienākumi |  |
| Galvenie sasniegumi |  |
| Darba attiecīgu izbeigšanas iemesls |  |

|  |  |
| --- | --- |
| Laika periods  (no – līdz) |  |
| Darbavietas nosaukums |  |
| Darbības virziens |  |
| Ieņemamais amats |  |
| Kopējais darbinieku skaits |  |
| Padoto darbinieku skaits |  |
| Galvenie amata pienākumi |  |
| Galvenie sasniegumi |  |
| Darba attiecīgu izbeigšanas iemesls |  |

**Būtiskākās profesionālās prasmes un zināšanas** (piem. – Finanses, Līderība, Personālvadība, Stratēģijas vadība, Projektu vadība u.c.) (*lūdzam noradīt prioritārā secībā*)

**Spēcīgākās personības iezīmes**

**Valodu prasmes**

|  |  |
| --- | --- |
| Valoda | Zināšanu līmenis (dzimtā, ļoti labi, labi, vidēji utt.) |
| Latviešu |  |
| Krievu |  |
| Angļu |  |
| Citas valodas |  |

**Kontaktpersonas atsauksmēm** (*rekomendācijas vai atsauksmes var pievienot pieteikumam)*

*\*atsauksmju sniedzēji tiks uzrunāti tikai pēc saskaņošanas ar pretendentu*

|  |  |  |  |  |
| --- | --- | --- | --- | --- |
| **Vārds, uzvārds** | **Uzņēmums** | **Ieņemamais amats** | **Sadarbības periods** | **Telefona nr. vai e-pasta adrese** |
|  |  |  |  |  |
|  |  |  |  |  |

2.pielikums

**SIA ”Atkritumu apsaimniekošanas sabiedrība Piejūra”**

**valdes locekļa amata**

**PRETENDENTU**

**PIRMĀS KĀRTAS VĒRTĒŠANAS ANKETA**

Pretendents \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

/vārds, uzvārds/

maģistra, akadēmiskā bakalaura vai otrā līmeņa profesionālā augstākā izglītība un pretendentiem ar izglītību vides zinātnē - pārvaldībā, aizsardzībā vai sociālajā zinātnē - finanses, uzņēmējdarbība vai ekonomika

Vērtētājs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

/vārds, uzvārds/

Maksimālais iespējamais punktu skaits pirmajā kārtā – 24 punkti (*vērtē katrs Komisijas loceklis).*

|  |  |  |  |
| --- | --- | --- | --- |
|  | | | Vērtējums |
| 1. | Izglītība | |  |
| 1.1. | Augstākā izglītība | 6 punkti |  |
| 1.2. | Papildus punkti:  Maģistra, akadēmiskā bakalaura vai otrā līmeņa profesionālā augstākā izglītība vides vai sociālajā zinātnē (piemēram, finanses, uzņēmējdarbība, ekonomika uc.) | 2 punkti |  |
| 2. | Profesionālā darba pieredze | | |
| 2.1. | Vismaz 3 gadu pieredze vadošā amatā (vērtē pieredzi pēdējo 5 gadu laikā) | 5 punkti |  |
| 2.2. | Papildus punkti:  Vismaz 3 gadu pieredze vadošā amatā (vērtē pieredzi pēdējo 5 gadu laikā) atkritumu apsaimniekošanas pakalpojumu vai komunālo uzņēmumu pakalpojumu jomā, vai pašvaldībā (saistībā ar komunālo saimniecību) | 2 punkts |  |
| 2.3. | Papildus punkti:  Vismaz 3 gadu pieredze vadošā amatā (vērtē pieredzi pēdējo 5 gadu laikā) lielā (50 - 249 darbinieki) uzņēmumā/iestādē | 1 punkts |  |
| 2.4. | Pieredze iestādes finanšu līdzekļu plānošanā un izlietošanā | 1 punkts |  |
| 2.5. | Zināšanas un pieredze projektu (tai skaitā ES struktūrfondu) ieviešanā, vadībā un uzraudzībā | 1 punkts |  |
| 2.6. | Pieredze publisko iepirkuma organizēšanā | 1 punkts |  |
| 2.7. | Papildus izglītība vai cita darba pieredze, kas tieši attiecas uz vakantā amata pienākuma izpildi | 1 punkts |  |
| 3. | Apraksts par redzējumu kapitālsabiedrības darbības organizēšanā, attīstības prioritātēm, attīstības virzību, problēmām un risinājumiem | Līdz 4 punktiem  (Komisijas locekļa subjektīvais vērtējums) |  |
| **Kopā** | | |  |

Komisijas loceklis: \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

*/vārds, uzvārds/ /paraksts/*

Datums: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3.pielikums

**SIA ”Atkritumu apsaimniekošanas sabiedrība Piejūra”**

**valdes locekļa amata**

**PRETENDENTU**

**OTRĀS KĀRTAS VĒRTĒŠANAS ANKETA**

Pretendents \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

/vārds, uzvārds/

Vērtētājs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

/vārds, uzvārds/

Maksimālais iespējamais punktu skaits otrajā kārtā – 24 punkti *(vērtē katrs Komisijas loceklis pārrunu laikā).*

|  |  |  |  |  |
| --- | --- | --- | --- | --- |
|  | | | Vērtējums | Vērtējuma pamatojums |
| 1. | Redzējums kapitālsabiedrības darbības organizēšanu, attīstības prioritātēm, attīstības virzību, problēmām un risinājumiem | Līdz 4 punktiem |  |  |
| 2. | Pretendenta spējas sniegt kompetentas atbildes uz amata pienākumu pildīšanai atbilstošiem jautājumiem | Līdz 5 punktiem |  |  |
| 3. | Pretendenta zināšanas un pieredze uzņēmumu vadīšanā | Līdz 3 punktiem |  |  |
| 4. | Pretendenta zināšanas un pieredze atkritumu apsaimniekošanas pakalpojumu vai komunālo uzņēmumu pakalpojumu jomā vai pašvaldībā (saistībā ar komunālo saimniecību) vadīšanā | Līdz 2 punktiem |  |  |
| 5. | Pretendenta pieredze iestādes finanšu līdzekļu plānošanā un izlietošanā | Līdz 3 punktiem |  |  |
| 6. | Zināšanas un praktiskā darba pieredze projektu attīstībā un uzraudzībā | Līdz 3 punktiem |  |  |
| 7. | Pretendenta komunikācijas un sadarbības veidošanas prasmes | Līdz 2 punktiem |  |  |
| 8. | Individuāli piešķirtie punkti | Līdz 2 punktiem |  |  |
| **Kopā** | | |  |  |

Komisijas loceklis: \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

*/vārds, uzvārds/ /paraksts/*

Datums: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_